આ બાબત માહિતી આપતાં એક રાહદારીએ મિડ-ડે LOCALને કહ્યું હતું કે ‘ચોવીસ કલાક આ રોડ પરથી અનેક ગાડીઓ પસાર થતી હોય છે. આવી હાલતમાં ફૂટપાથ છોડી રોડ પર ચાલવું એટલે દુર્ઘટનાને નિમંત્રણ આપવા જેવું છે. સુધરાઈ લોકોના જાનની પરવા કેમ નથી કરતી એ સમજાતું નથી. ફૂટપાથ પર પેવર બ્લોક્સ જગ્યા પરથી હલી ગયા છે. કોઈ રાહદારી ઝડપમાં કે પછી બેધ્યાન થઈને ચાલે તો તેને ઠેસ લાગી શકે છે. રાતના અંધારામાં જો સ્ટ્રીટલાઇટ બંધ હોય તો પેવર બ્લોક્સ કે અહીંના ખાડા ન દેખાતાં કોઈને ઈજા થઈ શકે છે.’